Z A P I S N I K
3. sjednice Vijeća Mjesnog odbora „Bruno Bušić“, 19. 8. 2021. s početkom u 18:00 sati u prostorijama mjesnog odbora „Bruno Bušić“,
NAZOČNI ČLANOVI VIJEĆA:
1.	Sandra Tomljenović
2.	Ivan Romštajn
3.	Bojana Jurički
4.	Mirjana Grubišić
5.	Iva Ramljak
6.	Borna Smrk
7.	Marinko Blažević

Predsjedava Sandra Tomljenović, predsjednica Vijeća.
Predsjednica konstatira da je nazočno svih 7 članova Vijeća, te otvara 3. sjednicu Vijeća Mjesnog odbora.
Predsjednica predlaže verifikaciju zapisnika 2. sjednice koji su članovi Vijeća dobili e-poštom.
Vijeće prihvaća tekst Zapisnika 2. sjednice Vijeća održane 19.7.2021. jednoglasno bez nadopuna i ispravaka.
Predsjednica predlaže dnevni red kojeg su svi vijećnici primili e-mailom  i pita ima li tko kakvih dodatnih prijedloga. 
Prijedloga nema i konstatira se da Vijeće jednoglasno usvaja sljedeći
D N E V N I   R E D
1. Aktualna komunalna problematika
2. Zaključak o Prijedlogu Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
3. Zaključak o Nacrtu prijedloga Odluke o izmjenama i  dopunama Odluke o davanju u zakup i na drugo korištenje površina javne namjene
4. Izvještaj o poduzetim aktivnostima
5. Zaključak o imenovanju člana školskog odbora Osnovne škole Dobriše Cesarića
6. Razno: pitanja i prijedlozi

Ad 1. Aktualna komunalna problematika
Članovi Vijeća primili su dio materijal uz poziv na sjednicu, također predsjednica informira nazočne o nekoliko zahtjeva koje je VMO zaprimio e-mail poštom za rješavanje komunalne problematike.
1.gđa. Ivana Ružić podnijela je putem emaila zahtjev za betoniranje staze i zamjenu klupica iza zgrade A. Jakšića 30-36.
2. Gospođa Ljubica Rajčić pisanim putem uputila je zamolbu za uvrštavanje u Plan tekućeg održavanja popločavanje ispod stolova i klupa u Vidrićevoj kod br. 28 (2 stola i 4 klupe uz školsko igralište)
Otvara raspravu.
U raspravi sudjeluju svi nazočni i suglasni su sa zahtjevima građana. Navedeni zahtjevi bit će razmotreni prilikom donošenja Plana komunalnih aktivnosti za 2022. godinu.
Predsjednica daje prijedlog na glasovanje i nakon provedenog glasovanja utvrđuje se da Vijeće  jednoglasno donosi 
Z a k l j u č a k 
o uvrštavanju problematike u PKP

Mjesnog odbora „Bruno Bušić“  predlaže Vijeću Gradske četvrti Peščenica-Žitnjak da u Plan komunalnih potreba uvrsti:
· betoniranje staze i zamjenu klupa iz zgrade Ante Jakšića 30-36 (južna strana).
Z a k l j u č a k 
o uvrštavanju problematike u PKP

Mjesnog odbora „Bruno Bušić“  predlaže Vijeću Gradske četvrti Peščenica-Žitnjak da u Plan komunalnih potreba uvrsti:
· popločavanje podloge ispod stolova i klupa (2 stola i 4 klupe) na lokaciji:  Vidrićeva ulica kod kbr. 28, uz školsko igralište.

Nadalje, predsjednica izvještava o rješavanju problematike zelenog otoka uz dječji park u Šimunovićevoj ulici. Na prijašnjoj sjednici vijećnici su se složili da se zatraži spremnik za plastiku kojem se otvara poklopac. Zahtjev za osiguranjem takvog spremnika upućen je gradskom uredu 19.7.2021. Gradski ured proslijedio je zahtjev Zagrebačkom holdingu, podružnici Čistoća. Predsjednica je primila mail od rukovoditelja službe primarne reciklaže koji ju je obavijestio da uvjet postavljanja spremnika, 1100 litarskih koji imaju mogućnost otvaranja poklopca, za odvojeno prikupljanje je da se oni moraju nalaziti na obračunskom mjestu kod korisnika usluge te da primarno nisu namijenjeni za postavljanje na zelenim otocima. Nakon toga predsjednica se telefonski čula s rukovoditeljem koji je predložio kao najbolje rješavanje problema odlaganja neprimjerenog otpada uz dječji park da se zeleni otok ukine ili premjesti na drugu lokaciju.
Predsjednica predlaže premještanje otoka na zelenu površinu nasuprot zgrade u Ulici Ante Jakšića 2, gdje se sada nalazi znak zabranjeno odlaganje otpada. (koordinate 45.812789, 16.021370). Također je paralelno s premještanjem zelenog otoka potrebno izravnati ogradu na igralištu kako bi se spriječilo daljnje odlaganje otpada na površini koja je bila zeleni otok, na način da nema uvučenog dijela ograde.
Predsjednica otvara raspravu.
U raspravi sudjeluju svi vijećnici i suglasni su sa prijedlogom predsjednice.
Nakon provedenog glasovanja utvrđuje se da Vijeće jednoglasno  donosi 
Z a k l j u č a k
o rješavanju komunalne problematike

Vijeće Mjesnog odbora „Bruno Bušić“ predlaže Vijeću Gradske četvrti Peščenica-Žitnjak da od nadležnog gradskog tijela zatraži:
· premještanje zelenog otoka, koji se nalazi uz dječji park u Šimunovićevoj, na zelenu površinu nasuprot zgrade u Ulici Ante Jakšića 2, gdje se sada nalazi znak zabranjeno odlaganje otpada (koordinate 45.812789, 16.021370) i poduzimanja potrebnih radnji kako bi se ograda na mjestu zelenog otoka izravnala odnosno uklonio uvučeni dio ograde;
· o učinjenom izvijesti ovo Vijeće.


Predsjednica izvještava da se raspitala o cijeni digitalne oglasne ploče i da je dobila informativnu ponudu za 43" jednostrani outdoor LCD totem bez touch funkcije koja je iznosila 37 000 kn + PDV.
Predsjednica otvara raspravu.
U raspravi sudjeluju svi vijećnici i jednoglasno predlažu da se postavljanje digitalne oglasne ploče kod Konzum trgovine (Ksavera Šandora Gjalskog 31) ili Spara na Bornogajskoj cesti uvrsti u Plan komunalnih aktivnosti za 2022. godinu.
Predsjednica daje prijedlog na glasovanje i nakon provedenog glasovanja utvrđuje se da Vijeće
jednoglasno donosi
Z a k l j u č a k
o uvrštavanju postave digitalne oglasne ploče u PKP za 2022.

Vijeće Mjesnog odbora „Bruno Bušić“ predlaže Vijeću Gradske četvrti Peščenica-Žitnjak da u Plan komunalnih potreba za 2022. uvrsti:
· postavljanje digitalne oglasne ploče kod Konzum trgovine (Ksavera Šandora Gjalskog 31) ili Spara na Bornogajskoj cesti

Vijećnik Marinko Blažević izvještava o sjeći breze krajem srpnja početkom kolovoza, koja se nalazila u dječjem parku Šimunovićeva kao i o sjeći drugih stabala na području MO o čemu MO nije dobio prethodno nikakvu informaciju. MO nije informiran o razlozima sječe niti je dobio rješenje na znanje, što je ujedno onemogućilo intervencije po tom pitanju kao i podnošenje žalbe za koju postoji zakonsko pravo.
Predsjednica otvara raspravu.
U raspravi sudjeluju svi vijećnici i jednoglasno donosi

Z a k l j u č a k

Vijeće Mjesnog odbora „Bruno Bušić“  predlaže Vijeću Gradske četvrti Peščenica-Žitnjak da osigura:
· uspostavu i  komunikaciju s Zrinjevcem na razini gradske četvrti i mjesnih odbora o aktivnostima koje se provode po pitanju sječe i sadnje drveća kako bi pravovremeno bili upoznati o planovima te na taj način mogli aktivno sudjelovati u planiranju i provedbi aktivnosti koje su od javnog interesa za građane i očuvanja zelenih površina u pogledu sječe i sadnje drveća.
Vijećnik Borna Smrk ponovno upozorava na problem vožnje privatnim vozilima po šetalištu Vesne Parun od strane korisnika vrtova i da je potrebno staviti stupiće na kraju Ravenske ulice gdje su i bili koji su zbog nekih radova su maknuti, ali nisu vraćeni. Predsjednica izvještava da je na gradski ured 19.7.2021. poslan zahtjev za postavljanje betonskih žardinjera na kraju šetališta Vesne Parun na mjestu gdje su bili stupići, koji su prerezani. Od gradskog ureda došao je odgovor da sredstva za to mora osigurati vijeće gradske četvrti.
Predsjednica otvara raspravu.
U raspravi sudjeluju svi vijećnici i  predlažu da Vijeće u tom smislu donese zaključak.
Prijedlog se daje na glasovanje i nakon provedenog glasovanja utvrđuje se da Vijeće jednoglasno donosi

Z a k l j u č a k
o postavi betonskih žardinjera

[bookmark: _gjdgxs]Vijeće Mjesnog odbora „Bruno Bušić“  predlaže Vijeću Gradske četvrti Peščenica-Žitnjak da od nadležnog gradskog tijela osigura:
· sredstava i postavljanje betonskih žardinjera na kraju šetališta Vesne Parun gdje je pristup putu uz prugu do vrtova i postavljanje stupića na kraju Ravenske ulice kako bi se automobilima spriječio pristup šetalištu Vesne Parun.

Nadalje, članovi Vijeća su raspravljali o potrebi zamjene uspornika obzirom na to da je Borongajska jako prometna, a trenutni uspornici ne usporavaju adekvatno promet zbog čega prelazak zebre na tom mjestu predstavlja opasnost pogotovo uzimajući u obzir da se tamo nalazi autobusna stanica, a u blizini se nalaze vrtić i škola.

Nakon provedene rasprave predsjednica daje prijedlog na glasovanje i nakon glasovanja utvrđuje se da Vijeće jednoglasno donosi
Z a k l j u č a k
o zamjeni postojećih uspornika prometa

Vijeće Mjesnog odbora „Bruno Bušić“  predlaže Vijeću Gradske četvrti Peščenica-Žitnjak da od nadležnog gradskog tijela zatraži:

· uklanjanje postojećih uspornika i postavljanje novog europskog uspornika koji ide preko cijele zebre (kao kod Spara) na pješačkom prijelazi na Borongajskoj cesti kod autobusne stanice Kolareva.


Ad 2)  Zaključak o Prijedlogu Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

Vijećnici su putem email dobili Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora te obrazloženje prijedloga Odluke o izmjeni Odluke o naknadi u kojem se predlaže smanjenje naknada.
Predsjednica otvara raspravu i glasanje.
Prijedlog Odluke o izmjeni Odluke o naknadi podržava 6 vijećnika, a 1 je protiv.
[bookmark: _GoBack]Nakon provedenog glasovanja utvrđuje se da Vijeće sa 6 glasova ZA i 1 glasom protiv donosi 
Z a k l j u č a k
davanju mišljenja o prijedlogu odluke o izmjeni Odluke o naknadi predsjednicima,
potpredsjednicima i članovima  vijeća gradskih četvrti i vijeća mjesnih odbora

 1.Vijeće Mjesnog odbora ,,Bruno Bušić" daje pozitivno mišljenje o prijedlogu odluke
 o izmjeni Odluke o naknadi predsjednicima, potpredsjednicima i dlanovima vijeća gradskih četvrti i vijeća mjesnih odbora
2. Ovaj će zaključak biti upućen Vijeću Gradske četvrti Peščenica-Žitnjak.

Ad 3)	Zaključak o Nacrtu prijedloga Odluke o izmjenama i  dopunama Odluke o davanju u zakup i na drugo korištenje površina javne namjene
Vijećnici su putem email dobili Nacrt prijedloga Odluke o izmjenama i  dopunama Odluke o davanju u zakup i na drugo korištenje površina javne namjene.
Predsjednica otvara raspravu. Vijećnici nemaju komentara na nacrt prijedloga Odluke. 
Nakon provedenog glasovanja utvrđuje se da Vijeće jednoglasno donosi
Z a k l j u č a k
o davanju mišljenja o Nacrtu prijedloga Odluke o izmjenama i dopunama Odluke o
davanju u zakup i na drugo korištenje površina javne namjene

1. Vijeće Mjesnog odbora ,,Bruno Bušić" daje pozitivno mišljenje o Nacrtu prijedloga
Odluke o izmjenama i dopunama Odluke o davanju u zakup i na drugo korištenje
Površina javne namjene.
2. Ovaj će zaključak biti upućen Vijeću Gradske četvrti Peščenica-Žitnjak.
Ad 4) Izvještaj o poduzetim aktivnostima
Predsjednica je vijećnicima podnijela izvještaj o problematici i aktivnostima koje su poduzete u rješavanju u periodu od 19.7.do 18.8.
Predsjednica je poslala upit gradskom uredu 18.8.2021. vezano uz nabavu informatičke opreme za potrebe rada MO i upit vezano uz Prometnu studiju.
Klub šahista obaviješten je da mora podnijeti zahtjev za korištenje prostora zajedno s godišnjim planom rada do sljedeće sjednice u rujnu obzirom na to da im ugovor ističe u rujnu.
Predsjednik Kluba šahista obavijestio je predsjednicu da će u nedjelju 29.8.2021. koristiti prostor MO za potrebe održavanja turnira s čim se predsjednica složila putem maila.
Gosp. Sonja Filipović zatražila je informaciju o cijeni postavljanja uspornika na Borongajskoj cesti kod Spara. Upit je proslijeđen gradskom uredu.
Vijećnik Marinko Blažeković obavijestio je predsjednicu o problemima održavanja dječjeg parka u Šimunovićevoj, odlaganju glomaznog otpada na više lokacija, uređivanju parkirališta (Ante Jakšića 19-27), ostavljanju granja i drugog biljnog materijala na uglu Šimićeve i Janka Leskovara. Sva navedena problematika proslijeđena je na postupanje u gradski ured i ista je riješena.
Predsjednica je podnijela zahtjev za postavljanje koša za smeće na pješačkoj stazi uz školsko igralište (gdje su postavljene nove klupe) između Vidrićeve i Šimićeve i koša za smeće u dječjem parku u Šimunovićevoj. Zrinjevac je obavijestio predsjednicu da će se postaviti koš za smeće u dječjem parku.

 	Ad 5) Zaključak o imenovanju člana školskog odbora Osnovne škole Dobriše Cesarića

MO odbor zaprimio je na službeni mail pozivno pismo gradonačelnika Grada Zagreba za predlaganje kandidata za članove školskih odbora osnovnih škola koje se nalaze na području vašeg mjesnog odbora od strane pročelnice Gradskog ureda za samoupravu. Po primitku maila predsjednica ga je proslijedila svim vijećnicima mjesnog odbora 11.8.2021. godine. 

Za kandidata je predložena Sandra Tomljenović.
Predsjednica otvara raspravu i glasanje. 
Nakon provedenog glasovanja utvrđuje se da Vijeće jednoglasno donosi
Z a k l j u č a k
o imenovanju člana školskog odbora

1. Za člana školskog odbora Osnovne škole Dobriše Cesarića imenuje se Sandra Tomljenović.
2. Ovaj će se zaključak dostaviti Vijeću Gradske četvrti Peščenica-Žitnjak.

Ad 4. Razno: Pitanja i prijedlozi
1. Definiranje potreba za planiranje aktivnosti
Za potrebe planiranja aktivnosti i stavljanja u Plan komunalnih aktivnosti u 2022. godini vijećnici su se dogovorili da će tijekom rujna obići kvart i popisati svu aktualnu problematiku (dječji parkovi, klupe, sadnja drveća, sječa drveća, staze, otpad…). Raspored i obrazac za evidenciju napravit će predsjednica.

2. Vijećnik Marinko Blažević predočio je projektnu dokumentaciju produženja Ulice Grada Gospića od Ulice Grada Vukovara do ulice Dragutina Mandla s komunalnom infrastrukturom u izvedbi Prometnice Zagreb d.o.o. iz srpnja 2018. Dogovoreno je da će predsjednica uputi upit gradskom ured o statusu projekta i fazi u kojoj se nalazi obzirom da je projekt od strateške važnosti za gradsku četvrt Pešćenica Žitnjak.

3. Raspored dežurstva u rujnu
8.9.  Srijeda 18-19  -  Sandra Tomljenović i  Borna Smrk
15.9. Srijeda 18-19  - Sandra Tomljenović i  Ivan Romštajn
22.9. Srijeda 18-19 - Ivan Romštajn i Bojana Jurički  
29.9. Srijeda 18-19 - Mirjana Grubišić i Iva Ramljak
Predsjednica pita ima li još tko pitanja ili prijedloga za ovu točku dnevnog reda.
Pitanja i prijedloga nema i ovime je iscrpljen dnevni red i sjednica dovršena u 19:00 sati.
KLASA: 026-02/20-02/1399
URBROJ: 251-06-11-1102-20-2
Zagreb, 19. kolovoza 2021.


Zapisnik sastavila: 
                                                                      	
Sandra Tomljenović

Predsjednica 
Vijeća Mjesnog odbora „Bruno Bušić“
					
Sandra Tomljenović
